Številka: 426-0023/2020

Datum: 8.12.2020

|  |  |
| --- | --- |
| **Naslov:** | **PREDLOG SKLEPA O DOLOČITVI VREDNOSTI TOČKE ZA IZRAČUN OBČINSKIH TAKS V OBČINI PREVALJE ZA LETO 2021** |
| **Predlagatelj:** | Župan Občine Prevalje |
| **Pravna podlaga:** | * 17. člena Odloka o občinskih taksah v Občini Prevalje (Uradno glasilo slovenskih občin, št. 34/07 in 10/09); * 21. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE); * 17. člena Statuta Občine Prevalje (Uradno glasilo slovenskih občin, št. 70/15). |
| **Obrazložitev:** | Občinsko takso se plačuje za začasno uporabo javnih površin, za uporabo javnih površin ob poslovnem objektu za potrebe poslovne dejavnosti, za oglaševanje na javnih mestih, za priložnostna sporočila, objave in oglase z mobilnimi ozvočevalnimi postajami in podobnimi sredstvi, za uporabo javnih površin za parkiranje in kampiranje in za druge oblike uporabe javne površine, ko tako določa zakon. Višine občinskih taks so v obliki točkovnega sistema določene v taksni tarifi.  Vrednost točke za obračun občinskih taks se določi vsako leto, in sicer na podlagi zvišanja ali znižanja koeficienta cen življenjskih potrebščin. Za obdobje od november 2019 do novembra 2020 koeficient cen življenjskih potrebščin znaša -0,9 (indeks cen življenjskih potrebščin november 2019/2020 znaša 99,1). Zaradi zelo verjetnega nadaljevanja epidemije COVID–19 saj še v zimskih mesecih leta 2021, se bo le-ta odražala tudi v ekonomskih stiskah pravnih oseb in samostojnih podjetnikov. Za ublažitev posledic epidemije se za leto 2021 predlaga znižanje vrednosti točke za 50 %. Tako se vrednost točke iz sedanjih 0,077 EUR zniža na 0,038 EUR (99,1/100 × 0,077 EUR x 0,5 = 0,0381535 EUR = 0,038 EUR). |
| **Ocena finančnih posledic:** | Na podlagi znižanja koeficienta cen življenjskih potrebščin in izračuna vrednosti točke za obračun občinske takse brez upoštevanja 50 % znižanja točke, bi bila višina prihodka od občinskih taks v proračunu Občine Prevalje za leto 2021 predvidoma 6.000 EUR.  Na podlagi koeficienta cen življenjskih potrebščin, dodatnega znižanja vrednosti točke za 50 % in izračuna vrednosti točke za obračun občinske takse se za leto 2021 v proračunu Občine Prevalje predvideva 3.000 EUR prihodka od občinskih taks. |
| **Predlog sklepa:** | **Občinski svet Občine Prevalje sprejme Sklep o določitvi vrednosti točke za izračun občinskih taks v Občini Prevalje za leto 2021 v višini 0,038 EUR.** |

Pripravil: Oddelek za komunalno cestno gospodarstvo

Župan občine:

Dr. Matic Tasič

Priloga:

* Predlog sklepa o določitvi vrednosti točke za izračun občinskih taks v Občini Prevalje za leto 2021

Na podlagi 17. člena Odloka o občinskih taksah v Občini Prevalje (Uradno glasilo slovenskih občin, št. 34/07 in 10/09), 21. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE) in 17. člena Statuta Občine Prevalje (Uradno glasilo slovenskih občin, št. 70/15) je Občinski svet Občine Prevalje na \_\_\_ redni seji dne \_\_\_\_\_\_\_\_\_\_\_\_\_ sprejel

S K L E P   
o določitvi vrednosti točke za izračun občinskih taks v Občini Prevalje za leto 2021

1. člen

Vrednost točke za izračun občinske takse za leto 2021 znaša 0,038 EUR.

2. člen

Ta sklep začne veljati naslednji dan po objavi v Uradnem glasilu slovenskih občin, uporablja pa se od 1.1.2021 dalje.

Z dnem uveljavitve tega sklepa preneha veljati Sklep o določitvi vrednosti točke za izračun občinskih taks v Občini Prevalje za leto 2020 (Uradno glasilo slovenskih občin, št. 57/19).

Številka: 426-0023/2020

Datum:

Župan Občine Prevalje   
 **dr. Matija TASIČ**